 ugu danbayn Waxaa khudbad balaadhan ka jeediyey Madasha Madaxweyne Ku Xigeenka Jamhuuriyadda Somaliland Mudane Axmed Yuusuf Yaasiin oo si weyn oo balaadhan ugu sharaxay Mudanayaasha Cusub Habka Shaqada ee Golahu noqon doono, Madaxweyne Ku xigeenku wuxuu ka hadlay xaaladda ammaanka ee Gobolka Togdheer gaar ahaan Caasimadda Burco oo uu sheegay inaanay ka hadhayn ee arrintaasi ay sida ugu dhakhsaha badanleh xalkeeda u keeni doonaan, Madaxweyne Ku xigeenku waxaa kale oo uu Farriin u diray Labada Guddoomiye ee Xisbiyada Mucaaridka ah isagoo usoo jeediyey in la sameeyo Guddi ka kooban Xukuumadda iyo Xisbiyada Mucaaridka si loo yareeyo khilaafka iyo kala fogaanshaha ku dhex jira Labada dhinac, markii Madaxweyne ku xigeenku uu arrintaasi ka dhawaajiyey ayaa waxaa sacab iyo laab la kac weyn ku soo dhaweeyey Mudanayaasha Cusub ee Wakiiladda iyo Hogaamiyayaasha Xisbiyada Mucaaridka ugu danbayntiina wuxuu Madaxweyne ku xigeenku kula dar daarmay Golaha Cusub inuu muujiyo wada shaqayn dhaw kana hor mariyo danta gaarka ah Ta Qaranka 